**Brænder du for relationsarbejde og for at være kreativ med børnene?**

**Pædagog søges til vores lille private børnehus på Frederiksberg (35/37 t.)**

Vi har fået ansat en dygtig PAU og genopslår stillingen da vi stadig leder efter en pædagog.

Brænder du også for at indgå i samspil og relationer med børnene? At udvikle deres evne til at være en del af et socialt fællesskab? Og vil du opbygge en tryg og respektfuld relation til forældrene?

Så kan du gøre det sammen med os. Vi er en eftertragtet institution med god normering, sund økonomi og en engageret medarbejdergruppe. Vi reflekterer sammen, er nysgerrige og bliver aldrig trætte af at lære nyt. Vi er optaget af at lære i fællesskab og understøtter hinandens kompetencer, så vi sammen kan være de bedste voksne for og med børnene.

**Begejstres du af børnenes mange ideer og vil du være med til at videreudvikle dem?**

I Dansk Tysk Børnehus arbejder vi med forskellige temaer i løbet af året, i aldersopdelte grupper på tværs af huset. Vi vil gerne introducere børnene for alt hvad der er muligt og i alt slags vejr… undersøge fisk og fasaner, lege med blade indenfor, male med vand på legepladsen, lave en skov af aflagte juletræer. Vi er meget åbne for alle slags kreative idéer, og der er rig mulighed for at du kan sætte dit præg i hverdagen.

Vores børn taler både dansk og tysk og vi har medarbejdere ansat, der enten har gode danske eller tyske sprogkundskaber. Dansk er vores hovedsprog, alle vores møder foregår på dansk, så der er ingen krav om at du skal kunne tale tysk.

**Hvem er vi?**

* Vi er en lille privat institution hvor både danske og tyske traditioner mødes
* Vi er et trygt sted hvor alle kender hinanden, og har en følelse af at være én stor familie
* Vi kan lide at være på ture ud af huset på gåben, bus, tog, metro, klapvogn
* Vi har god normering og et godt vikarkorps tilknyttet huset
* Vi arbejder med den styrkede læreplan, dokumentation og evaluering
* Vi har forberedelsestid, stuemøde, personalemøde fra kl 17-19 og en lækker frugtordning
* Vi har ledelse tæt på i hverdagen, både pædagogisk leder og leder
* Vi er en blandet medarbejdergruppe hvad angår køn og alder
* Vores løn og arbejdsvilkår er efter overenskomsten (nyuddannet pædagog starter på løntrin 28)

**Hvem er du?**

* Du eruddannet eller nyuddannet, gerne med erfaring fra 3-6 års området
* Du har viden om hvordan du kan udvikle børnenes læring
* Du er konstruktiv og tillidsfuld i relationsdannelsen til forældre, kollegaer, ledelse og børn
* Du kan tage ledelse af børnegruppen, igangsætter og guider i samarbejde med dine kollegaer
* Du har lyst til at bidrage til et sundt og godt arbejdsmiljø med det du brænder for
* Du har lyst til at videreudvikle et dagtilbud af høj kvalitet

Stillingerne er på henholdsvis 35-37 timer og ønskes besat hurtigst muligt. Rundvisning kan aftales med pædagogisk leder Nancy Guzmán på tlf. 26 9249 66 eller leder Sophia Gravenhorst på tlf. 71 70 18 33.

Vi indkalder til samtaler løbende.

***Fortæl i din ansøgning hvordan du arbejder med relationer og børnenes kulturelle indtryks- og udtryksformer.***

Løn- og ansættelsesvilkår efter gældende overenskomst.

*Dansk Tysk Børnehus er en privat institution med 12 vuggestuebørn og 44 børnehavebørn beliggende på Frederiksberg. Børnehuset henvender sig til danske og internationale familier med forbindelse til det tyske sprog. Hovedsproget i institutionen er dansk. Læs mere på vores hjemmeside* <http://www.dansk-tyskboernehave.dk/>